CELEX: 62013CB0072
Language: el
Date: 2014-03-20 00:00:00
Title: Υπόθεση C-72/13: Διάταξη του Δικαστηρίου (έβδομο τμήμα) της 20ής Μαρτίου 2014 [αίτηση του Naczelny Sąd Administracyjny (Πολωνία) για την έκδοση προδικαστικής αποφάσεως] — Gmina Wrocław κατά Minister Finansów (ΦΠΑ — Οδηγία 2006/112/ΕΚ — Μεταβίβαση από δήμο περιουσιακών του στοιχείων)

16.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 184/3
            
         Διάταξη του Δικαστηρίου (έβδομο τμήμα) της 20ής Μαρτίου 2014 [αίτηση του Naczelny Sąd Administracyjny (Πολωνία) για την έκδοση προδικαστικής αποφάσεως] — Gmina Wrocław κατά Minister Finansów
   (Υπόθεση C-72/13) (1)
   
   ((ΦΠΑ - Οδηγία 2006/112/ΕΚ - Μεταβίβαση από δήμο περιουσιακών του στοιχείων))
   2014/C 184/04
   Γλώσσα διαδικασίας: η πολωνική
   
      Αιτούν δικαστήριο
   
   Naczelny Sąd Administracyjny
   
      Διάδικοι στην υπόθεση της κύριας δίκης
   
   
      Προσφεύγων και αναιρεσείων: Gmina Wrocław
   
      Καθού και αναιρεσείων: Minister Finansów
   
      Αντικείμενο
   
   Αίτηση προδικαστικής αποφάσεως — Naczelny Sąd Administracyjny — Ερμηνεία της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1) — Φορολόγηση των πράξεων δήμου ή κοινότητας — Πώληση αγαθών που αποκτήθηκαν βάσει νόμου ή με κληρονομική διαδοχή ή με δωρεά — Εισφορά των εν λόγω αγαθών σε εταιρεία
   
      Διατακτικό
   
   Η οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι δεν απαγορεύει να υπαχθούν στον φόρο προστιθέμενης αξίας πράξεις όπως εκείνες τις οποίες προτίθεται να πραγματοποιήσει ο Gmina Wrocław (Δήμος Wrocław), στο μέτρο που το αιτούν δικαστήριο διαπιστώνει ότι οι πράξεις αυτές συνιστούν οικονομική δραστηριότητα κατά την έννοια του άρθρου 9, παράγραφος 1, της ως άνω οδηγίας και δεν πραγματοποιούνται από τον ως άνω δήμο κατά την άσκηση δημόσιας εξουσίας κατά την έννοια του άρθρου 13, παράγραφος 1, πρώτο εδάφιο, της εν λόγω οδηγίας. Εντούτοις, αν οι ως άνω πράξεις έπρεπε να θεωρηθούν ως τελεσθείσες από τον εν λόγω δήμο κατά την άσκηση δημόσιας εξουσίας, οι διατάξεις της οδηγίας 2006/112 δεν απαγορεύουν την υπαγωγή τους στον φόρο προστιθέμενης αξίας στο μέτρο που το αιτούν δικαστήριο θα διαπίστωνε ότι η απαλλαγή τους θα ήταν ικανή να οδηγήσει σε σημαντικές στρεβλώσεις του ανταγωνισμού κατά την έννοια του άρθρου 13, παράγραφος 2, της ως άνω οδηγίας.
   
      (1)  ΕΕ C 141 της 18.5.2013, σ. 14.